Γιλντίζ (κλάση)

Η Κλάση Γιλντίζ είναι κλάση πολεμικών πλοίων, "κατά ναυπήγηση", και συγκεκριμένα σύγχρονων πυραυλακάτων του τουρκικού πολεμικού ναυτικού. Το όνομά της προέρχεται από το πρωτοπόρο πλοίο πυραυλάκατος Γιλντίζ (= Αστήρ, άστρο).
Η κλάση αυτή περιλαμβάνει 2 αδελφά πλοία, που η ναυπήγησή τους άρχισε το 1994 και η ένταξή τους και των δύο έγινε τρία χρόνια αργότερα.

Η κλάση Γιλντίζ φέρεται να σχεδιάστηκε στη Γερμανία πλην όμως η ναυπήγηση έγινε στην Τουρκία. Στην κλάση αυτή περιλαμβάνονται η ΤΠ/Κ Γιλντίζ και η ΤΠ/Κ Καραγέλ με διακριτικούς αριθμούς P-348 και P-349 αντίστοιχα.

Γενικά χαρακτηριστικά κλάσης 
Α. Ναυπηγικά
 Εκτόπισμα πλήρους φόρτου: 440 τόνοι
 Ολικό μήκος: 58 μ.
 Μέγιστο πλάτος: 7,5 μ.
 Βύθισμα: 2,7 μ.
 Πρόωση: 4 ντηζελομηχανές τύπου ΜΤU16V, συνολικής ιπποδύναμης 15.120 hp σε 4 στροφαλοφόρους άξονες
 αριθμός ελίκων: 4
 μεγίστη ταχύτητα: 38 κόμβοι
 ακτίνα ενέργειας: 1000 ν. μίλια με ταχύτητα 30 κόμβων.
 πλήρωμα: 45 (συνολικά αξ/κοί, υπαξ/κοί και ναύτες)

Β. Εξοπλισμός
 Συστήματα ραδιοεντοπισμού: 2 συστήματα ραδιοεντοπισμού και ελέγχου πυρός και ένα ναυτιλιακό ραντάρ
 Πυροβόλα: 1 αυτόματο πυροβόλο τύπου "Ότο Μελάρα" των 76χιλ στην πλώρη, ένα δίδυμο αυτόματο Α/Α πυροβόλο των 35 χιλ. στην πρύμη και 2 πυροβόλα των 7,62 χιλ. (ένα ανά πλευρά)
 πυραυλικός εξοπλισμός: 8 ρουκέτες Χαρπούν, επ/επ, τύπου RGM-84

Παραπομπές

Πηγές 
 Jane's Fighting Ships 1997-1998

Πυραυλάκατοι